බියෙන් තොර සමාජ, දේශපාලන වාතාවරණයක සියලු දෙනාට අභිමානවත් ශ්‍රී ලාංකීය පුරවැසියන් ලෙස ජීවත්වීමේ අපේක්ෂාව මල් ඵල ගැන්වීමට ද අපි කැපව සිටින්නෙමු.මෙම නිදහස් දිනය අපට වඩාත් සුවිශේෂ වන්නේ ඉකුත් ජනාධිපතිවරණයේදී ජනතාව විසින් දෙන ලද අමිල ජනවරම යළිත් මහමැතිවරණයේදී තහවුරු කරමින් ශ්‍රී ලංකාව යහපාලනයේත්, සමාජ ප්‍රජාතන්ත්‍රවාදයේත් පරමාදර්ශයක් බවට පත්කිරීම උදෙසා ජනතාව තුළ දිදුලන ප්‍රාර්ථනාවන් විජයග්‍රහණය කිරීමට ඇති අවංක හා උදාර අභිලාෂය නිසාය.සාධාරණ සමාජයක් පිළිබඳ වූ ජනතා සිහින යථාර්ථයක් බවට පත්කිරීමට ද නීතියේ ආධිපත්‍යය හා ප්‍රජාතන්ත්‍රවාදයේ යථාර්ථවාදී ජයග්‍රහණ පොදු මානව සමාජයේ හිමිකමක් බවට පත් කිරීමට ද අපි අධිෂ්ඨාන පූර්වකව ක්‍රියා කරන්නෙමු.ජනතාවගේ භෞතික ජීවිතයට විධිමත් හා අර්ථවත් සම්ප්‍රදානයන් කළ හැකි අභිනව සංවර්ධන සැලසුම් හා ක්‍රියාමාර්ග අපේ ඉලක්ක වී තිබේ.